ಮುದುಡದಿರಲೀ ಈ ಪ್ರೀತಿ ಮುಕ್ತಾಯದ ಭಾಗ 12. ರಾಜಾರಾಮ್ ರವರು ಅಂಬುಜಾ ಳನ್ನು ಯಾವುದೇ ಕಾರಣಕ್ಕೂ ಮದುವೆಯಾಗಬಾರದು ಎಂದು ಶೋಧನಗೆ ಕಂಡೀಶನ್ ಹಾಕಿದ್ದರು. ಆದರೆ ಶೋಧನಗೆ ಮೊದಲಲ್ಲ ಯಾಕೆಂದು ಅರ್ಥವಾಗಿರಲಿಲ್ಲ.. ಏಕೆಂದರೆ ಪರಿಪೂರ್ಣ ಮಾಹಿತಿ ರಾಜಾರಾಮ್ ಆಗಲಿ ಬೃಂದಾ ರವರ ಆಗಲಿ ಅವನಿಗೆ ಹೇಳಿರಲಿಲ್ಲ.. ಇದಕ್ಕೆ ಮೊದಲು ತಾವು ಸ್ವಲ್ಪ ಹಣದ ಕಷ್ಟದಲ್ಲಿದ್ದೇನೆ.. ಅದರ ಬಗ್ಗೆ ನಾನು ಗಮನಿಸಬೇಕಾಗಿದೆ ನಿನ್ನ ಮದುವೆಯ ಮಾತು ಕಥೆಗಳನ್ನೆಲ್ಲಾ ಸ್ವಲ್ಪ ನಿಲ್ಲಿಸು ಎಂದು ಗದರಿದ್ದರು.. ಅವರೇ ಒಂದು ತಿಂಗಳು ಇಂಡಿಯಾಗೆ ಬಂದಿದ್ದಾಗ ಬೇಗ ಮದುವೆ ಮಾಡಬೇಕು ಎಂದು ಅವಸರ ಪಡಿಸುತ್ತಿದ್ದದ್ದು.. ಈಗ ಬೇಡವೆನ್ನುತ್ತಿದ್ದಾರೆ ಎಂದಮೇಲೆ ಇಲ್ಲಿ ಏನೋ ನಡೆಯುತ್ತಿದೆ ಎಂದು ನನಗೆ ಅರಿವಾಗಿತ್ತು. ನನಗಿಂತ ಹೆಚ್ಚು ಪ್ರಧಾನ್ ಸೂಕ್ಷ್ಮ ಇಂತಹ ವಿಷಯಗಳಲ್ಲಿ.. ನೀನು ಮಡಿಕೇರಿಗೆ ಬಂದು ಸೆಟ್ಲ್ ಆಗಿದ್ದಾಗ ಕೇಳಿದ ಮಾತುಗಳಿಗೂ, ನಮ್ಮ ತಂದೆಯವರು ನಿನ್ನನ್ನು ಮದುವೆಯಾಗ ಕೂಡದು ಎಂದು ಹೇಳುವುದಕ್ಕೂ ಏನು ಅಲ್ಲಿ ಇದೆ ಎಂದು ನನಗೆಪ್ರದಾನ್ ಹೇಳಿದಾಗ ಅರ್ಥವಾಗಿತ್ತು.. ಎಷ್ಟಾದರೂ ಅಮ್ಮಅಪ್ಪ ಇದರ ಬಗ್ಗೆ ಬಾಯಿ ಬಿಡಲಿಲ್ಲ.. ಇದೆಲ್ಲಾ ಆದ ಮೇಲೆ ಸ್ವಲ್ಪ ದಿನಗಳಲ್ಲಿ ತಮಗೆ ಹಣದ ತೊಂದರೆ ತುಂಬಾ ಆಗುತ್ತಿದೆ,, ಹಣವಿದ್ದರೆ ಕೊಡು ಎಂದು ಹೇಳಿದ್ದರು.. ನಾನು ಆಗಲಿ ಎಂದಿದ್ದೆ. ಆದರೆ ಎಷ್ಟು ಎಂದು ಅವರು ಕೇಳಿರಲಿಲ್ಲ ನಾನು ಅಪ್ಪನ ಪರಿಸ್ಥಿತಿ ದಿಢೀರೆಂದು ಇಷ್ಟೊಂದು ಕೆಳಮಟ್ಟಕ್ಕೆ ಹೋಗುವುದಾದರೂ ಹೇಗೆ ನನಗೆ ಅರ್ಥವಾಗಿರಲಿಲ್ಲ. ಮುಂದೆ ಇದರ ಬಗ್ಗೆ ಅವರು ಯಾಕೋ ದಿಡಿರಂದು ನನ್ನನ್ನು ಯಾವುದರ ಬಗ್ಗೆಯೂ ಕೇಳಲೇ ಇಲ್ಲ.. ಏಕೆಂದರೆ ನಾನು ಅಂತಹ ಸಂದರ್ಭದಲ್ಲಿ ನಿನ್ನನ್ನು ಮದುವೆ ಆಗಲೇಬೇಕು ಎಂದು ಹಠಹಿಡಿದಿದ್ದದ್ದು ಅವರಿಗೆ ತುಂಬಾ ಕೋಪ ಬಂದಿತ್ತು. ಅಷ್ಟರಲ್ಲಾಗಲೇ ನೀನು ನೋಟಿಸ್ ಮೇಲೆ ನೋಟಿಸ್ ಕೊಟ್ಟಿದ್ದು ಮತ್ತೆ ಅವರು ನಿನಗೆ ಕೊಡಬೇಕಾದ ಹಣ ಎಲ್ಲವನ್ನು ಅವರಿಂದ ತಕ್ಷಣಕ್ಕೆ ಹೊಂದಿಸಲು ಅಸಾಧ್ಯವಾಗಿತ್ತು.. ಈ ಪರಿಸ್ಥಿತಿಯಲ್ಲಿ ನಾನು ದಿಢೀರೆಂದು ಅಮೆರಿಕದಿಂದ ಬಂದಿದ್ದೆ.. ಇದೇ ಸಂದರ್ಭ ನಿನ್ನನ್ನು ನೋಡಿಕೊಂಡು ಹೋಗೋಣ ಎಂದು ಕೂಡ ತೀರ್ಮಾನಿಸಿದೆ. ಆದರೆ ನನ್ನ ತಂದೆತಾಯಿಯ ಬಲವಂತ ಮತ್ತು ನನ್ನ ಮತ್ತು ನನ್ನ ತಂದೆಯ ವಾಗ್ವಾದದಲ್ಲಿ ನಾನು ನಿನ್ನನ್ನು ಬಿಟ್ಟು ಕೊಡಲು ತಯಾರಾಗಿರಲಿಲ್ಲ. ಅಷ್ಟರಲ್ಲಾಗಲೇ ನಿನಗೆ ಅಮೌಂಟ್ ಕೊಡದಿದ್ದರೆ ಅವರು ಕೋರ್ಟ್ನ ಮೆಟ್ಟಿಲು ಹತ್ತುತ್ತಾ ರೆಂದು, ಸಮಾಜದಲ್ಲಿ ತಮ್ಮ ಮಾನ ಮರ್ಯಾದೆ ಹಾಳಾಗುತ್ತದೆ ಎಂದು ಆ ಕಾರಣದಿಂದ ನಮ್ಮ ಮನೆಯ ಮನೆತನ ದ ಹೆಸರು ಹಾಳಾಗಿ ನಮ್ಮಿಬ್ಬರ ಜೀವನವು ಹಾಳಾಗುತ್ತದೆ ಎಂದು ಅಮ್ಮ ಅಳುತ್ತಾ ಹೇಳಿದ್ದು ನನಗೆ ತುಂಬಾ ಬೇಸರವನ್ನುಉಂಟು ಮಾಡಿತ್ತು.. ನೀನು ಯಾವ ಕಾರಣಗಳಿಗಾಗಿ ಈ ರೀತಿ ಮಾಡುತಿದ್ದೀಯಾ ಎಂದು ನನಗೆ ಗೊತ್ತಿರಲಿಲ್ಲ. ಆನಂತರ ಇದೆಲ್ಲಾ ಈ ರೀತಿ ಆದರೆ ಅಲ್ಲಿ ನಿನ್ನ ಪರಿಸ್ಥಿತಿ ಹೇಗಿರಬಹುದು ಎಂದು ನನ್ನ ಹೂಹೆಗೂ ಸಿಲುಕಲಾರದಂ ತಾಗಿತ್ತು. ಹೇಗಾದರೂ ಮಾಡಿ ನಿನ್ನನ್ನು ಭೇಟಿಯಾಗಿ ಇಲ್ಲಿನ ಪರಿಸ್ಥಿತಿ ಮತ್ತು ನಿನ್ನ ಸ್ಥಿತಿಯನ್ನು ನೋಡೋಣ ಎನ್ನಿಸಿ ಕೂಡ ಹೊರಟಿದ್ದೆ.. ಅಪ್ಪಅಮ್ಮನ ಬಲವಂತಕ್ಕೆ ನಾನು ಬರಲಾಗಲಿಲ್ಲ.. ಆನಂತರ ಇದಕ್ಕೆಲ್ಲ ಕಾರಣ ನೀವೇ ಎಂದು ತಿಳಿದಾಗ ಮೊದಲು ಬೇಸರವಾಗಿತ್ತು.. ಆನಂತರ ನೀವು ನೀಡಿದ ನೋಟೀಸ್ ಗಳನ್ನೆಲ್ಲ ಅಪ್ಪನಿಗೆ ಗೊತ್ತಾಗದ ಹಾಗೆ ಎಲ್ಲವನ್ನೂ ಓದಿದ್ದೆ. ನನಗೆ ಕಣ್ಗಳಲ್ಲಿ ಕಣ್ಣೀರು ಸುರಿಯುತ್ತಿತ್ತು. ನಿಮ್ಮ ತಂದೆಗೆ ಆದ ಅನ್ಯಾಯ ನನಗೆ ಇಂದಿಗೂ ತುಂಬಾ ಬೇಸರ ಅದನ್ನು ನಾವು ಎಂದಿಗೂ ತುಂಬಿಸಿ ಕೊಡಲಾರೆವು. ನಿನ್ನನ್ನು ಬಂದು ನೋಡೋಣ ಅನ್ನುವಷ್ಟು ಕಾತುರನಾಗಿದ್ದ ನನಗೆ ನೀನು ನೀಡಿದ ಒಂದು ವರ್ಷ ಜ್ಞಾಪಕಕ್ಕೆ ಬಂದಿತ್ತು.. ಇಷ್ಟರ ಮಧ್ಯದಲ್ಲಿ ಅಪ್ಪ ಹಣವನ್ನು ಹೊಂದಿಸಲು ತಡಕಾಡುತ್ತಿದ್ದರು ಅದು ನನಗೆಗೊತ್ತಾಗಿದ್ದು.. ಈ ಸಂದರ್ಭವನ್ನು ಉಪಯೋಗಿಸಿಕೊಂಡ ಅಮ್ಮ ನನಗೆ ನೀನು ಅಂಬುಜಾ ಳನ್ನು ಮದುವೆಯಾಗಬೇಕೆಂದರೆ ನೀನು ಅವಳಿಗೆ ಹತ್ತು ಕೋಟಿಯನ್ನು ಈಗಲೇ ನೀಡಿದರೆ ಮಾತ್ರ ಈ ಮದುವೆಗೆ ಒಪ್ಪಿಕೊಳ್ಳುತ್ತೇನೆ ಎಂದು ಒಂದು ರೀತಿಯಾದಂತಹ ಬಾಂಬ್ ಸಿಡಿಸಿದರು. ಅಪ್ಪ ಮಾಡಿದ ಇಂತಹ ಹೀನ ಕೃತ್ಯಗಳಿಗೆ ಅಮ್ಮ ಸಪೋರ್ಟ್ ಮಾಡಿದ್ದು ನನಗಾಗ ಗೊತ್ತಾಗಿತ್ತು.. ಆದರೂ ಯಾವ ತಾಯಿಯೂ ಕೂಡ ಮಗನ ಬಳಿ ಈ ರೀತಿ ಒಪ್ಪಂದ ಮಾಡಿಕೊಳ್ಳುವುದು ನಾನೆಲ್ಲಿಯೂ ಕೇಳಿಲ್ಲ.. ಇದರ ಉದ್ದೇಶವು ನನಗೆ ಬೇಕಾಗಿರಲಿಲ್ಲ. ಅಮೆರಿಕದಲ್ಲಿ ನನ್ನ ಸುಪರ್ದಿಯಲ್ಲಿದ್ದ ಕೆಲವೊಂದು ಬಿಸಿನೆಸ್ ಗಳನ್ನೆಲ್ಲ ಮೊಟಕುಗೊಳಿಸಿ ಅವರು ನಿನಗೆ ನೀಡಬೇಕಾಗಿದ್ದ ಅಷ್ಟು ಹಣವನ್ನು ನಾನೇ ನಿನಗೆ ನನ್ನ ತಂದೆಯ ಮೂಲಕ ಕೊಡಿಸಿದ್ದೆ. ಇಷ್ಟೆಲ್ಲಾ ಆದರೂ ಕೂಡ ಯಾವುದೇ ವಿಷಯವನ್ನು ನಿನಗೆ ತಿಳಿಸಬಾರದು ಎಂದುಕೊಂಡು ಅಪ್ಪನ ಬಳಿ ಮಾತು ತೆಗೆದುಕೊಂಡಿದ್ದೆ. ಎಲ್ಲವೂ ಸರಾಗವಾಗಿ ಆಗಿ ನೀನು ಜೀವನದಲ್ಲಿ ಮತ್ತೆ ಅಂಬುಜ ಎಸ್ಟೇಟ್ನ ಮಾಲಕಿಯಾಗಿ ಫಿನಿಕ್ಸ್ ನಂತೆ ಎದ್ದುನಿಂತ ನಿನ್ನನ್ನು ನೋಡಬೇಕೆನ್ನುವ ಆಸೆ ಆತುರ ಕಾತುರ ಎಲ್ಲವೂ ಹೆಚ್ಚಾಗಿತ್ತು.. ಆದರೆ ನಾನು ನಿನ್ನ ಬಳಿ ಬಂದು ನಿಂತಾಗ ಬರಿಗೈ ಬಂಟ ನಂತೆನಿಲ್ಲಲು ನನಗೆ ಸ್ವಾಭಿಮಾನ ಅಡ್ಡಿಯಾಗಿತ್ತು. ಆದರೆ ಇದೆಲ್ಲವನ್ನೂ ನಾನು ಒಂದು ಹಂತಕ್ಕೆ ಬರುವ ತನಕ ನಿನಗೆ ತಿಳಿಸಬಾರದು ಎಂದುಕೊಂಡಿದ್ದೆ. ನನಗೆ ನಿನ್ನನ್ನು ಬಿಟ್ಟಿರಲು ಅಸಾಧ್ಯವಾದ ನೋವು ಪದೇ ಪದೇ ನಿನ್ನ ನೆನಪು ಕಾಡುತ್ತಾ ನನಗೆ ಯಾವ ಅಮೆರಿಕವು ಬೇಡ ಎನಿಸಿದೆ. ನಿನ್ನ ಮಡಿಲಲ್ಲಿ ಮಲಗಿ ನನ್ನ ಪ್ರೀತಿಯನ್ನು ನಿವೇದನ ಮಾಡಿಕೊಳ್ಳಬೇಕೆಂದು ಓಡೋಡಿ ಬಂದೆ.. ನೀನು ಕೂಡ ನನಗಾಗಿ ಕಾದು ಸೋತು ಹೋಗಿದ್ದೀಯಾ ಎಂದು ನನಗೆ ಗೊತ್ತು.. ನಾನೆಲ್ಲಿ ನಿನಗೆ ಪ್ರೀತಿಯ ಮತ್ತಿನಲ್ಲಿ ನಿನ್ನ ಗುರಿಯನ್ನು ತಲುಪಲು ಅಡ್ಡಿಯಾಗು ತೇನೋ ಎಂಬ ಭ್ರಮೆಯಲ್ಲಿ ನಾನು ಬರಲೇ ಇಲ್ಲ. ಆದರೆ ನಿನ್ನ ಆಗುಹೋಗುಗಳು, ನಿನ್ನೆಲ್ಲಾ ಚಟುವಟಿಕೆಗಳು,, ನನಗೆ ಆಗಾಗ ಒಬ್ಬರ ಮೂಲಕ ತಿಳಿಯುತ್ತಿತ್ತು. ಆಗೆಲ್ಲ ನಾನು ಬಹಳ ಸಂತೋಷ ಪಡುತ್ತಿದ್ದೆ. ಏನೂ ಇಲ್ಲದ ನನ್ನನ್ನು ನೀನು ಸ್ವೀಕರಿಸುತ್ತೀ ಯ ಎಂಬ ನಂಬಿಕೆಯಲ್ಲಿ ನಾನು ಇದ್ದೇನೆ.. ಈ ಶೋಧನ್ ನಿನಗಾಗಿ ನಿನ್ನ ಪ್ರೀತಿಗಾಗಿ ಹಂಬಲಿಸುತ್ತ ನೀ ಹೇಳಿದಂತೆ ವರ್ಷಗಳನ್ನೇ ಕಳೆದು ಬಂದಿದ್ದೇನೆ ನನ್ನನ್ನು ಸ್ವೀಕರಿಸುತ್ತೀರಾ ಅಂಬುಜಾ ಎಂದು ಹೇಳುತ್ತಾ ಅವಳ ಕೈಗಳನ್ನು ಹಿಡಿದು ಗದ್ಗತಿತ ನಾಗಿದ್ದ. ವಾವ್ ಎಂತಹ ವಿಪರ್ಯಾಸ,,, ಅಂಬುಜಾ ರಿಗಂತೂ ಶೋಧನ್ ಬಿಟ್ಟರೆ ಬೇರೇನೂ ಬೇಕಾಗಿರಲಿಲ್ಲ.. ರಾಜಾರಾಮ್ ಆಗಲಿ ಬೃಂದಾ ರವರ ಅಗಲಿ ಒಪ್ಪಿಗೆ ನೀಡುವ ಅವಕಾಶವನ್ನೇ ಶೋಧನ್ ಇಲ್ಲಿ ನೀಡಿರಲಿಲ್ಲ. ಅಂಬುಜ ಶೋಧನ್ ಒಬ್ಬರಿಗೊಬ್ಬರು ಅಪ್ಪಿ ಮುದ್ದಾಡುತ್ತಾ ನಿಂತದ್ದು ಪ್ರಕೃತಿಗೆ ನಾಚಿಕೆಯಾಗಿತ್ತು.. ತನ್ನೆಲ್ಲ ಪ್ರೀತಿಯ ಅಮೃತಧಾರೆಯನ್ನು ಒಬ್ಬರಿಗೊಬ್ಬರು ಹಂಚಿಕೊಳ್ಳುತ್ತಿದ್ದರು.. ಅಂಬುಜ ಎಸ್ಟೇಟ್ ಇದಕ್ಕೆ ಸಾಕ್ಷೀಭೂತವಾಗಿತ್ತು. ಇದ್ದಕ್ಕಿದ್ದಂತೆ ಅಂಬುಜ,, ಹೌದು ಶೋಧನ್,, ಇಷ್ಟೆಲ್ಲವನ್ನೂ ನಿಮಗೆ ತಿಳಿಸುತ್ತಿದ್ದರು ಯಾರು ಎಂದು ಕೇಳಬಹುದಾ ಎಂದಳು. ಶೋಧನ್ ನಗುತ್ತಾ.. ಇನ್ನಾರು ನನ್ನ ಪ್ರೀತಿಯ ಅತ್ತೆ ಎಂದ.. ನನ್ನ ತಾಯಿಯ ಎಂದಳು.. ಹೌದೆಂಬಂತೆ ತಲೆ ಆಡಿಸಿದ್ದ.. ಆದರೆ ನನಗೆ ಒಂದು ವಿಷಯದಲ್ಲಿ ಬೇಸರವಾಗಿದೆ ಎಂದಳು.. ಮತ್ತೆ ಇನ್ನೇನಾದರೂ ನೋಟಿಸ್ ಗಿಟಿಸಿ ಕೊಟ್ಟುಬಿಟ್ಟಿರ ಜೋಪಾನ ಎಂದು ಹಾಸ್ಯ ಮಾಡಿದ.. ಛೆ ಅದಲ್ಲ,, ಆದರೆ ನಿಮ್ಮ ತಂದೆಯವರು ನೀಡಬೇಕಾಗಿದ್ದ ಹಣವನ್ನು ನೀವೇಕೆ ಕೊಟ್ಟಿರಿ ಎಂದು ನನಗೆ ಬೇಸರವಾಗಿ ಇದೆ ಎಂದಳು.. ಪರವಾಗಿಲ್ಲ ಅಪ್ಪ ನನ್ನ ವಿದ್ಯಾಭ್ಯಾಸಕ್ಕಾಗಿ ಖರ್ಚು ಮಾಡಿದ್ದಲ್ಲ ನಿಮ್ಮ ತಂದೆಯವರ ಹಣದಿಂದ ತಾನೇ ಆದ್ದರಿಂದ ಅದೆಲ್ಲ ನಿಮ್ಮ ತಂದೆಯವರಿಗೆ ಸೇರಬೇಕೆಂಬ ಉದ್ದೇಶ ಅದು ನಿಮ್ಮ ಮೂಲಕ ನಡೆದಿದೆ ಅಷ್ಟೇ ಇದರಲ್ಲಿ ಯಾವುದೇ ಕ್ಷಣಕ್ಕೂ ನನಗೆ ಬೇಜಾರಿಲ್ಲ.. ಕೆರೆಯ ನೀರನ್ನು ಕೆರೆಗೆ ಚೆಲ್ಲಿ ಎಂಬಂತೆ ಅದು ಅಂದುಕೊಂಡಳು. ಎಲ್ಲದಕ್ಕಿಂತ ಹೆಚ್ಚಾಗಿ ಶೋಧನ್ ಅವಳ ಮಡಿಲಿನಲ್ಲಿ ತಲೆಮೇಲಿಟ್ಟು ಚಿಕ್ಕಮಗುವಿನಂತೆ ಅವಳ ಕೈಬೆರಳುಗಳಲ್ಲಿ ಆಟವಾಡುತ್ತಿದ್ದು. ಶಾಶ್ವತವಾಗಿರಲಿ. ನಾವು ಜೀವನದಲ್ಲಿ ಒಬ್ಬರಿಗೆ ಮೋಸ ಮಾಡಿದಾಗ ಆ ಮೋಸ ಮತ್ತೆ ನಮ್ಮ ಜೀವನದಲ್ಲಿ ಇನ್ನೊಬ್ಬರಿಂದ ನಾವು ಅನುಭವಿಸಬೇಕಾಗುವುದು ಎಂಬುದನ್ನು ಇಲ್ಲಿ ಒಂದು ಸಣ್ಣ ಕಥೆಯ ಮೂಲಕ ನಿಮ್ಮ ಮುಂದೆ ಇಟ್ಟಿದ್ದೇನೆ.. ಇದರಲ್ಲಿನ ತಪ್ಪು ಒಪ್ಪುಗಳನ್ನು ನೀವೇ ಕ್ಷಮಿಸಬೇಕು.. ವರದಿ : ಯಶುಪ್ರಸಾದ್